PATVIRTINTA

Panevėžio regos centro „Linelis“

Direktoriaus 2019 m. vasario 5 d.

Įsakymu Nr. V-11

**PANEVĖŽIO REGOS CENTRO „LINELIS“**

**KORUPCIJOS PREVENCIJOS TVARKOS APRAŠAS**

**I. BENDROSIOS NUOSTATOS**

1. Panevėžio regos centro „Linelis“ (toliau- regos centras) korupcijos prevencijos tvarkos aprašas

(toliau - aprašas) reglamentuoja korupcijos prevencijos priemones, korupcijos prevencijos

proceso organizavimą, korupcijos prevencijos priemonių įgyvendinimo koordinavimą bei

kontrolę.

2. Apraše vartojama sąvoka:

**Korupcijos pasireiškimo tikimybė** - prielaida, kad, regos centre įgyvendinant jai nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ir kitas su korupcija susijusias veikas.

**II. KORUPCIJOS PREVENCIJOS PRIEMONĖS**

3. Regos centro korupcijos prevencijos priemonės yra šios:

3.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

3.2. korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;

3.3. informacijos apie asmenis, įgaliotus vykdyti korupcijos prevenciją ir jos kontrolę;

3.4. visuomenės informavimas.

**III. KORUPCIJOS PREVENCIJOS PROCESO ORGANIZAVIMAS**

4. Regos centro asmenys, įgalioti vykdyti korupcijos prevenciją ir jos kontrolę koordinuoja ir kontroliuoja korupcijos prevencijos priemonių įgyvendinimą regos centre.

**IV. VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

5. Siekiant užtikrinti efektyvią korupcijos prevenciją, regos centre atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:

5.1. viešųjų pirkimų organizavimas regos centre;

5.2. efektyvus regos centro biudžeto naudojimas;

5.3. regos centro vidaus audito organizavimas;

5.4. vaikų mitybos organizavimas;

5.5. vaikų priėmimo į regos centrą organizavimas;

5.6. darbuotojų priėmimas.

6. Regos centro asmenys, įgalioti vykdyti korupcijos prevenciją ir jos kontrolę, pateikia direktoriui pasiūlymus ir, vadovaudamiesi korupcijos pasireiškimo tikimybės nustatymo kriterijais, parengia priemonių planą veiklos sritims atlikti analizę ir įvertinti iki einamųjų metų pabaigos.

7. Veiklos sričių, kuriose egzistuoja tikimybė korupcijos apraiškoms priemonių planas pristatomas regos centro tarybai. Tarybai pritarus rekomenduojamos veiklos sritys gali būti įtrauktos į priemonių planą.

8. Veiklos analizė ir vertinimas atliekami kiekvienų metų IV ketvirtį.

9. Veiklos analizę ir vertinimą regos centre atlieka asmenys, įgalioti vykdyti korupcijos prevenciją ir jos kontrolę.

10. Įgalioti asmenys pateikia regos centro veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus regos centro direktoriui, kuris ne vėliau kaip per mėnesį priima sprendimus dėl pateiktos informacijos bei siūlymų įgyvendinimo.

11. Regos centro direktorius išvadas apie veiklos sritis, kuriose egzistuoja didelė korupcijos pasireiškimo tikimybė, pateikia regos centro tarybai.

**V. ANTIKORUPCIJOS PREVENCIJOS PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**

12. Korupcijos prevencijos Programos priemonių planai derinami regos centro taryboje, jai pritarus, direktorius patvirtina.

13. Korupcijos prevencijos Programos priemonių vykdytojai kiekvienais metais pateikia analizę už Programos priemonių įgyvendinimo organizavimą ir kontrolę atsakingiems asmenims ir regos centro asmenys, įgalioti vykdyti korupcijos prevenciją ir jos kontrolę, apibendrina informaciją apie priemonių įgyvendinimą ir kiekvienais metais teikia išvadą regos centro Tarybai iki gruodžio 31 dienos.

14. Korupcijos prevencijos Programos priemonių planas ir analizė skelbiami regos centro tinklapyje www.linelis.mir.lt.

**VI. INFORMACIJA APIE ASMENIS, ĮGALIOTUS VYKDYTI KORUPCIJOS**

**PREVENCIJOS PROGRAMĄ**

16. Informaciją apie asmenis, įgaliotus vykdyti korupcijos prevencijos programą ir jos priemones, teikia Korupcijos prevencijos įstatymo 9 straipsnyje nurodytais pagrindais.

**VII. BAIGIAMOSIOS NUOSTATOS**

17. Šio aprašo nuostatas įgyvendina regos centro darbuotojai.

18. Šio aprašo nuostatų įgyvendinimą koordinuoja ir kontroliuoja regos centro direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_